CELEX: 62014CN0371
Language: hr
Date: 2014-08-01 00:00:00
Title: Predmet C-371/14: Zahtjev za prethodnu odluku koji je 1. kolovoza 2014. uputio Finanzgericht Hamburg (Njemačka) – APEX GmbH Internationale Spedition protiv Hauptzollamt Hamburg-Stadt

20.10.2014   
            
            
               HR
            
            
               Službeni list Europske unije
            
            
               C 372/3
            
         Zahtjev za prethodnu odluku koji je 1. kolovoza 2014. uputio Finanzgericht Hamburg (Njemačka) – APEX GmbH Internationale Spedition protiv Hauptzollamt Hamburg-Stadt
   (Predmet C-371/14)
   2014/C 372/05
   Jezik postupka: njemački
   
      Sud koji je uputio zahtjev
   
   Finanzgericht Hamburg
   
      Stranke glavnog postupka
   
   
      Tužitelj: APEX GmbH Internationale Spedition
   
      Tuženik: Hauptzollamt Hamburg-Stadt
   
      Prethodna pitanja
   
   
               1.
            
            
               Je li Provedbena uredba Vijeća (EU) br. 260/2013 (1) o proširenju konačne antidampinške pristojbe uvedene Uredbom (EZ) br. 1458/2007 na uvoz džepnih plinskih kremenih upaljača koji se ne mogu ponovno puniti podrijetlom iz Narodne Republike Kine na uvoz džepnih plinskih kremenih upaljača koji se ne mogu ponovno puniti poslanih iz Socijalističke Republike Vijetnama, bez obzira na to imaju li deklarirano podrijetlo iz Republike Vijetnama ili ne (SL 2013 L 82 od. 22. ožujka 2013., str. 10. do 17., u daljnjem tekstu: Uredba br. 260/2013) nevaljana jer u trenutku donošenja Uredbe br. 260/2013 antidampinška pristojba uvedena Uredbom (EZ) br. 1458/2007, čije je proširenje određeno, više nije bila na snazi?
               Ako na prvo pitanje bude odgovoreno negativno:
            
         
               2.
            
            
               Je li Uredba br. 260/2013 nevaljana jer nije dokazano da je došlo do izbjegavanja mjere određene Uredbom (EZ) br. 1458/2007 (2) u smislu članka 13. stavka 1. Uredbe br. [1225/2009]?
            
         
      (1)  SL L 82, str. 10.
   
      (2)  Uredba Vijeća (EZ) br. 1458/2007 od 10. prosinca 2007. o uvođenju konačne antidampinške pristojbe na uvoz džepnih plinskih kremenih upaljača koji se ne mogu ponovno puniti podrijetlom iz Narodne Republike Kine, koji su poslani ili su podrijetlom s Tajvana, kao i na uvoz određenih džepnih kremenih upaljača koji se mogu ponovno puniti podrijetlom iz Narodne Republike Kine, koji su poslani ili su podrijetlom s Tajvana (SL 2007 L 326, str. 1.)